Nicolas Anelka
Nikola Sebastijanas Anelka (pranc. Nicolas Sébastien Anelka; g. 1979 m. kovo 14 d.) – buvęs Prancūzijos futbolininkas, Prancūzijos rinktinės žaidėjas. Karjerą pradėjo Paris Saint-Germain FC klube. Anelka Prancūzijos rinktinėje rungtyniavo nuo 1998 m. Pasaulio čempionate 2010 m. pateko į tarptautinio atgarsio susilaukusį skandalą kai varžybų Prancūzija–Meksika pertraukos metu apsižodžiavo su rinktinės treneriu Raimonu Domeneku, dėl to buvo pašalintas iš komandos. Susidariusia padėtimi susirūpino Prancūzijos prezidentas Nikola Sarkozy, tačiau rinktinė patyrė fiasko užimdama paskutinę vietą grupėje.